1874, de Eisnbohgsejschaftn hom de Pinkerton-Dedektivagendur ogwiesn de James-Younger-Bandn afzlesn. Da Dedektiv Joseph Whicher häd se af  da Faam vo Jesse James Mam eischleicha soin, kuaz draf woa a hie. Dano homs de Dedektiv Louis J. Lull und John Boyle af de Younger-Briada ogsezt. Am 17. März 1874 is da  Louis J. Lull  beia Schiassarei af da Stroß daschossn woan. Ea hod oba no foaheara an John Younger umbrochd. Da Grinda vo da Dedektei, Allan Pinkerton, hod se etz sejm eigschoit. Zam mid Unionistn de vo dera Gegand woan, homs de Faam in da Nocht zan 25. Jenna 1875  ibafoin und an Schbrengsotz ins Gebaide gschmissn. An Jesse sei Hoibbruada Archie woa doud und seina Mam homs dano an Untaoam ambutian miassn.